“ทองไทย” ลง 150 บาท เกาะติดสถานการณ์ “สหรัฐฯ-จีน” หลัง “ทรัมป์” ขู่รีดภาษีรอบใหม่
"สมาคมค้าทองคำ" รายงานราคา "ทอง" เปิดตลาดเช้านี้ ลง 150 บาท นักลงทุนเกาะติดสถานการณ์ "สหรัฐฯ-จีน" หลัง "ทรัมป์" ขู่รีดภาษีรอบใหม่
"สมาคมค้าทองคำ" รายงานราคา "ทอง" เปิดตลาดเช้านี้ ลง 150 บาท นักลงทุนเกาะติดสถานการณ์ "สหรัฐฯ-จีน" หลัง "ทรัมป์" ขู่รีดภาษีรอบใหม่
5 พ.ค. 2563

สมาคมค้าทองคำ รายงานราคาทอง (96.5%) วันนี้ (5 พ.ค.63) เมื่อเวลา 09.25 น.ที่ผ่านมา ปรับตัวลดลง 150 บาท เมื่อเทียบกับราคาปิดวานนี้
โดยราคาทองคำแท่ง รับซื้ออยู่ที่บาทละ 25,800 บาท ขายออกที่ราคาบาทละ 26,000 บาท
ส่วนทองรูปพรรณ รับซื้ออยู่ที่ราคาบาทละ 25,332.36 บาท ขายออกที่บาทละ 26,500 บาท
ทั้งนี้ ผู้สื่อข่าวรายงานว่า บรรดานักลงทุนต่างจับตา สหรัฐฯ หลังขู่ว่าจะเก็บภาษีนำเข้าสินค้าจีนรอบใหม่ รวมถึงอยู่ระหว่างหารือการยกเลิกการจ่ายพันธบัตรสหรัฐฯ ที่จีนถือครอง, การสกัดกั้นไม่ให้กองทุนบำเหน็จบำนาญของรัฐบาลสหรัฐฯเข้าไปลงทุนในตลาดหุ้นจีน, การปลดจีนออกจากหลักการการคุ้มกันอำนาจอธิปไตย “Sovereign Immunity” เพื่อตอบโต้จีนที่เป็นต้นตอการแพร่ระบาดของไวรัสโควิด-19